**Mór Városi Önkormányzat Képviselő-testületének**

**175/2014. (VIII.27.) Kt.**

**határozata**

**a Közép-Duna Vidéke Hulladékgazdálkodási Önkormányzati Társulás társulási megállapodás módosítása tárgyában**

I. Mór Városi Önkormányzat Képviselő-testülete a Közép-Duna Vidéke Hulladékgazdálkodási Önkormányzati Társulás Társulási Megállapodását az alábbiak szerint módosítja:

**1. A Társulási Megállapodás PREAMBULUM rész hatodik bekezdésének második mondata a következők szerint módosul:**

A Társulás tagjai rögzítik, hogy a jogi személyiséggel rendelkező önkormányzati társulásukat szabad elhatározásukból, egyenjogúságuk tiszteletben tartásával, a kölcsönös előnyök és az arányos teherviselés alapján hozzák létre, mégpedig mint helyi önkormányzatként működő Tagok feladat- és hatáskörének ellátására a Magyarország helyi önkormányzatairól szóló 2011. évi CLXXXIX. törvény *( továbbiakban: Mötv.)* 87. §-a értelmében.

**2.A Társulási Megállapodás I. része a következőkkel egészül ki:**

*A Társulás törzskönyvi azonosító száma:592479*

***3.* A Társulási Megállapodás III. rész első bekezdése a következők szerint módosul:**

A Magyarország helyi önkormányzatairól szóló 2011. évi CLXXXIX. törvény 87. §-ában foglalt rendelkezéseknek megfelelően a Társulás önálló jogi személyiséggel rendelkezik, működése során az államháztartásról szóló 2011. évi CXCV. törvényben *(továbbiakban: Áht.)* meghatározott szabályokat kell alkalmazni.

**4. A Társulási Megállapodás III. rész negyedik bekezdése a következők szerint módosul:**

A Társulás Tanácsának elnöke a Társulási Megállapodást és annak módosításait megküldi törvényességi *felügyelet* ~~ellenőrzés~~ céljából az illetékességgel rendelkező Kormányhivatalnak, valamint a Társulás nyilvántartásba vétele céljából a Magyar Államkincstár illetékességgel rendelkező Igazgatóságának*.*

***5.* A Társulási Megállapodás IV/1. pontjának első bekezdése a következők szerint módosul:**

Ezen társulási megállapodás megkötésénél Tagok a vonatkozó KA előírások mellett a hazai irányadó jogszabályokat, különösen a ~~Magyarország helyi önkormányzatairól szóló 2011. évi CLXXXIX. (a továbbiakban~~ Mötv.~~)~~  rendelkezéseit veszik figyelembe.

**6. A Társulási Megállapodás IV/2. pontjának utolsó két bekezdése IV/2.4. pont megjelöléssel, az első bekezdés a következők szerint módosul:**

Ezen szerződés elfogadása és aláírása a tagok részéről egyben kötelezettségvállaló elfogadó nyilatkozat is.A tagi önkormányzatok vállalják, hogy a projekt érdekeihez igazodóan a kapcsolódó önkormányzati rendeleteiket egységesítik, módosítják. *A tagi önkormányzatok kötelezettséget vállalnak arra, hogy a Társulás által megküldött, döntést igénylő előterjesztésekre a kézhezvételtől számított 30 napon belül tesznek észrevételt, módosító javaslatot, melyet írásban haladéktalanul megküldenek a Társulási Tanács elnökének. Ezen határidő lejártát követően észrevétel, módosító javaslat nem tehető.* A Tagi önkormányzatok kötelezettséget vállalnak arra, hogy a Társulás által megküldött, *a tagi önkormányzatok módosító javaslatait is tartalmazó* döntést igénylő előterjesztésekről a kézhezvételtől számított 30 napon belül határozatot hoznak, melyet a döntést követő 15 napon belül a Társulási Tanács elnökének megküldenek.

**7. A Társulási Megállapodás IV/3. pontjának első bekezdése a következők szerint módosul:**

Tagok a Társulási Megállapodásban vállalt közös feladataik végrehajtása, azaz annak érdekében, hogy a Társulás által megvalósítandó egységes hulladékgazdálkodási rendszer működése, a közszolgáltatás megszervezése ~~az egységes díjpolitika és~~ a fenntartható fejlődés alapján mind jogilag, mind pénzügyileg, mind pedig műszakilag megfelelően biztosított legyen, a hulladékról szóló 2012. évi CLXXXV. törvény 36.§-a alapján ugyanezen törvény *33.§,* 34.§, 37.§, ~~44.§, 74.§ (2)-(3), 78.§ (3),~~ 90.§ (5) és (8) bekezdésekben, a települési önkormányzatokra vonatkozó szabályokban meghatározott szilárdhulladék-gazdálkodási közfeladatuk ellátására vonatkozó feladat- és hatáskörüket a Társulásra átruházzák.

**8. A Társulási Megállapodás IV/3.2. pontjának c) bekezdése a következők szerint módosul:**

c) a helyi önkormányzati rendeletalkotás koordinálása, tartalmi információnyújtás, önkormányzati rendeletek véleményezése *a Ht. 88.§ (4) a, b, d, pontokban megállapított rendeletalkotási tárgykörben*

***9.* A Társulási Megállapodás IV/4 pontja két bekezdésre modosul az alábbiak szerint:**

Tagok a IV/2. 2. e) pontban meghatározott vállalt feladatnak – a működtetés szervezeti, gazdasági feltételrendszerének kidolgozása- megfelelően az egységes Közép-Duna Vidéke Hulladékgazdálkodási Rendszer üzemeltetési koncepcióját az alábbiak szerint állapítják meg:

A Közép-Duna Vidéke Hulladékgazdálkodási Önkormányzati Társulást a tagönkormányzatok a helyi hulladékgazdálkodási önkormányzati feladatok, és hatáskörök ellátására hozták létre. A Társulás a hulladékgazdálkodási közfeladatot ellátó szerv a tagönkormányzatok tekintetében a megvalósítani kívánt KEOP projekt keretében.

E jogkörében eljárva a Társulás szervezi meg a tagönkormányzatai területén a hulladékkezelési közszolgáltatást, oly módon, hogy a közszolgáltatás ellátása során a projektben megvalósuló létesítmények, berendezések, eszközök alkalmazhatóak, és az effektív hulladékkezelési közszolgáltatási feladatokat a Társulás az általa kiválasztott közszolgáltató(k)nak *adja át*.

A *projektben megvalósuló* létesítmény*ek* üzemeltetésére a vonatkozó jogszabályok szerint kell az üzemeltető*t* kiválasztani.

**10. A Társulási Megállapodás V. fejezet első bekezdése a következőkkel egészül ki:**

*A Társulás önálló adószámmal és pénzintézeti számlával rendelkezik.*

*A Társulás szakágazati besorolása:382100 Nem veszélyes hulladék kezelése, ártalmatlanítása*

*A Társulás szakfeladati rend szerinti alaptevékenységei:*

*013360 Más szerv részére végzett pénzügyi-gazdálkodási, üzemeltetési, egyéb szolgáltatás*

 *045120 Út, autópálya építése*

051040 *Nem veszélyes hulladék kezelése, ártalmatlanítása*

*051060 Veszélyes hulladék kezelése, ártalmatlanítása*

*053020 Szennyeződésmentesítési tevéeknységek*

*061020 Lakóépület építése*

**11. A Társulási Megállapodás V/1.a) pont első bekezdése a következők szerint módosul:**

A tagok éves működési hozzájárulás megfizetésére is kötelezettséget vállalnak, melyet a 2007. évtől kezdve lakosságszám arányosan fizetnek. Tagok jelen szerződés aláírásával egyidejűleg kötelezettséget vállalnak arra, hogy a működési költség összegének meghatározása folyamán mindenkor *az Mötv. 146. § (3) bekezdésben foglaltak szerint* ~~az 1. számú melléklet szerinti, a költségvetési törvényben~~ meghatározott lakosságszám*ot*~~-arányt~~ tekintik ~~mérvadónak~~ *irányadónak, melyet az 1. sz. melléklet tartalmaz*.

**12. A Társulási Megállapodás V/1.c) pont második bekezdése a következőkkel egészül ki:**

*Az elnök beszámolójának elfogadásáról a Társulási Tanács dönt.*

**13. A Társulási Megállapodás V/1.d) pont első bekezdésének második mondata a következőkkel egészül ki:**

*mely eljárás valamennyi költsége az adós önkormányzatot terheli*.

**14. A Társulási Megállapodás V/1.f) pont második bekezdése az alábbiak szerint módosúl:**

A Társulás tagi önkormányzata által a társulásba bevitt vagyont a társuló helyi önkormányzat vagyonaként kell nyilvántartani, a vagyonszaporulat a *Társulás vagyona* és arra a Polgári Törvénykönyv közös tulajdonra vonatkozó szabályait kell alkalmazni, figyelemmel a Mötv. 90.§ (4) bekezdésben foglalt rendelkezésekre.

**15. A Társulási Megállapodás V/2. pont az alábbiak szerint módosul:**

A Társulás a feladatkörében tartozó közszolgáltatások ellátására költségvetési szervet, gazdálkodó szervezetet, nonprofit szervezetet és egyéb szervezetet alapíthat, kinevezi vezetőiket. Költségvetési szerv alapítása esetén az irányításra, felügyeletre vonatkozó hatáskörök a*z* *Áht.* ~~2011. évi CXCV. törvény~~ 9.§-ban foglaltaknak megfelelően kerülnek meghatározásra. A Társulás által alapított költségvetési szerv irányító szerve a Társulási Tanács, annak vezetője a Társulási Tanács elnöke.

**16. A Társulási Megállapodás VII/1.1. pont i) bekezdése hatályát veszti, továbbá az a), l), o) bekezdései az alábbiak szerint módosulnak:**

1. a Társulási Tanács elnökének, elnökhelyettes~~én~~ek, *Operatív Tanács tag, Operatív Tanács elnöke, Felügyelő Bizottsági tag, Felügyelő Bizottság elnöke* a megválasztása, visszahívása, ~~díjazásuk megállapítása~~,
2. a Tagok között felmerülő ~~esetleges~~ vitás kérdések megtárgyalása, ~~esetleg állásfoglalás a kérdésében, illetve a végrehajtás során felmerülő problémák körében.~~
3. Projekt Iroda létrehozása, a Projekt Irodavezetője, *gazdasági vezetője* felett a kiemelt munkáltatói jogok (kinevezés, felmentés, fegyelmi eljárás megindítása, fegyelmi büntetés kiszabása) gyakorlása

**17. A Társulási Megállapodás VII/1.2. pont második és harmadik bekezdése az alábbiak szerint módosul:**

A Társulási Tanács üléseit szükség szerint, de évente legalább *hat* ~~két~~ alkalommal össze kell hívni. A Tanács ülését össze kell hívni, ha a Tanács kizárólagos hatáskörébe tartozó kérdésekben kell dönteni, ha azt bármely Tag a napirend egyidejű megjelölésével indítványozza, ha azt *a Társulási Operatív Tanács*, a Felügyelő Bizottság indítványozza, illetve ha a törvényességi *felügyeleti* ~~ellenőrzési~~ jogkörében eljárva azt a*z* *illetékes* ~~Fejér Megyei~~ Kormányhivatal kezdeményezi.

A Tanács első ülésén tagjai közül minősített többséggel elnököt és *két* elnökhelyettes~~eke~~t választ. *A Társulási Tanács az elnökhelyettesek megválasztásával egyidőben határozattal dönt az általános helyettesítéssel megbízott elnökhelyettes személyéről*. A Társulás érintetttisztségviselőinek megbízatása határozatlan időre szól.

**18. A Társulási Megállapodás VII/1.2. pont negyedik bekezdés második mondata az alábbiak szerint módosul:**

A Tanács ülését az elnök, akadályoztatása esetén az *általános helyettesítéssel megbízott elnökhelyettes* ~~elnökhelyettesek bármelyike~~ hívja össze írásban, az ülés napját megelőzően legalább 15 nappal korábban.

**19. A Társulási Megállapodás VII/1.2. pont hetedik bekezdés második és harmadik mondata az alábbiak szerint módosul:**

 Ezen személyek *az elnök meghívása alapján* az ülésen részt vehetnek, a napirendi pontokhoz hozzászólhatnak, de szavazati joggal nem rendelkeznek. A Társulási Tanács ülésén a munkaszervezeti feladatokat ellátó Polgármesteri Hivatal jegyzője *valamint a Projekt Irodavezető* tanácskozási joggal ve*sz*~~het~~ részt.

**20. A Társulási Megállapodás VII/1.2. pont nyolcadik bekezdés negyedik kis bekezdésének első mondata az alábbiak szerint módosul:**

A VII/1.1./ a., c., d., e., f., g., h., ~~i~~., *m*. pontokban foglalt esetekben a Társulási Tanácsban résztvevő tagok minősített többséggel hozott határozata szükséges.

**21. A Társulási Megállapodás VII/1.3. pont első bekezdésének b.,f.,g.,m. pontjai hatályukat vesztik, a j., o. pontok az alábbiak szerint módosulnak:**

1. *gondoskodik a pályázatok* benyújt~~ja~~*ásáról* ~~a pályázatot a KA Közreműködő Szervezethez~~
2. a Projekt Iroda vezetője *és gazdasági vezetője* tekintetében az egyéb munkáltatói jogok gyakorlása.

**22. A Társulási Megállapodás VII/1.3. pont második bekezdése az alábbiakkal egészül ki:**

* *önkormányzati képviselői mandátumának elvesztésével*.

**23. A Társulási Megállapodás VII/1.3. pont hatodik és nyolcadik bekezdése az alábbiak szerint módosul:**

Az elnök lemondása esetén az *általános helyettesítéssel megbízott elnökhelyettes* ~~elnökhelyettesek~~ köteles~~ek~~ az új elnök személyének megválasztásáig az elnök megbízatásával járó feladatokat ellátni, köteles~~ek~~ a lemondástól számított 15 napon belül a Társulási Tanács ülését összehívni az új elnök megválasztásának céljából.

A Társulás elnökhelyettesei az elnök munkáját segítik, illetve *az elnök* akadályoztatása esetén teljes jogkörrel a*z* *általános helyettesítéssel megbízott elnökhelyettes* ~~Társulási Tanács~~ ~~meghatározott soros váltásban~~ helyettesíti~~k~~. *A Társulási Tanács elnökének és az általános helyettesítéssel megbízott elnökhelyettesnek egyidejű akadályoztatása esetén az elnököt teljes jogkörrel az általános helyettesítési joggal nem rendelkező elnökhelyettes helyettesíti. Mindhárom tisztségviselő egyidejű akadályoztatása esetén az elnök jogkörében a korelnök jár el.*

**24. A Társulási Megállapodás VII/2. pont harmadik bekezdése a következővel egészül ki:**

*és a Projekt Irodavezető.*

**25. A Társulási Megállapodás VII/2. pont negyedik bekezdése első mondata az alábbiak szerint módosul:**

A Társulási Operatív Tanács üléseit az *Operatív Tanács* elnök*e* hívja össze.

**26. A Társulási Megállapodás VII/3. pont második bekezdése első mondata az alábbiak szerint módosul:**

A Projekt Iroda az *Áht.* ~~államháztartásról szóló 2011. évi CXCV. tv.~~ 3.§. (3) bekezdés e) pontja szerinti helyi önkormányzati költségvetési szerv.

**27. A Társulási Megállapodás VII/3. pont harmadik bekezdése negyedik mondata az alábbiak szerint módosul:**

A Projekt Irodavezető *és a gazdasági vezető* felett az egyéb munkáltatói jogokat a Társulás Tanácsának elnöke gyakorolja.

**28. A Társulási Megállapodás VII/3. pont a „Társulás működésével összefüggő tevékenységek „ elnevezésű felsorolás első mondata az alábbiak szerint módosul:**

Kapcsolattartás és információszolgáltatás az önkormányzatoknak, érintett minisztériumoknak, felügyeleti szerveknek *és a munkaszervezetnek* a projektekről,

**29. A Társulási Megállapodás VII/4. pont harmadik bekezdése első és harmadik mondata az alábbiak szerint módosul:**

A Felügyelő Bizottság üléseit a~~z~~ *Felügyelő Bizottság* elnök*e* hívja össze.

Az ülésen tanácskozási joggal részt vesz a Munkaszervezet vezető *és a Projekt Irodavezető*.

**30. A Társulási Megállapodás VII/4. pont „ Felügyelő Bizottság feladat- és hatásköre” elnevezésű felsorolás b),c),g),h) ponjai az alábbiak szerint módosulnak:**

1. megvizsgálja a Társulás *és a Projekt Iroda* éves munkatervét, *éves* költségvetési javaslatát, ~~éves költségvetését,~~ éves költségvetés végrehajtásáról készült féléves és éves beszámoló~~ját~~ *tervezetét*, valamint a Társulási Tanács ülésén napirendre kerülő valamennyi üzletpolitikai jelentést az adatok valódisága és a jogszabályoknak való megfelelés szempontjából és erről előterjesztést készít a Társulási Tanács számára;
2. jogosult a Társulás könyveibe betekinteni, a Társulás pénztárát, szerződéseit, bankszámláját, *pénzkezelési szabályzat megtartását, a bizonylati rend és a bizonylati fegyelem érvényesítését* megvizsgálni;
3. *vizsgálja az adósságot keletkeztető kötelezettségvállalás indokait és gazdasági megalapozottságát*
4. *~~el~~*~~lenőrzi a tagok tájékoztatását,~~ *figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás alakulását, értékeli az azt előidéző okokat*

**31. A Társulási Megállapodás VII/5. pont második bekezdés harmadik ponja az alábbiak szerint módosul:**

A Társulás elnöke, elnökhelyettesei, *az Operatív Tanács* valamint a Felügyelő Bizottság munkájának segítése,

**32. A Társulási Megállapodás VIII. fejezet első bekezdés második mondata az alábbiak szerint módosul:**

Az elnök akadályoztatása esetén a Társulás képviseletét ~~re az elnökhelyettes jogosult~~ *a Társulás elnökének helyettesítésére vonatkozó szabályok szerint kell ellátni.*

**33. A Társulási Megállapodás XI/1. pont második, negyedik és nyolcadik bekezdésében foglaltak hatályukat vesztik, a harmamadik bekezdés első mondataaz alábbiak szerint módosul:**

A Társulási megállapodást felmondani, a Társulásból kiválni ~~csak~~ a naptári év utolsó napjával *valamint a harmadik negyedév utolsó napjával* ~~- december 31-i hatállyal -~~ lehet.

**34. A Társulási Megállapodás XI/1. pont ötödik bekezdése a következőkkel egészül ki:**

*A Társulás tagjai megállapodnak abban, hogy nem szüntethető meg a tagsági jogviszony kiválással mindaddig, amíg a tag a Társulással szemben fennálló lejárt tartozását nem rendezi, továbbá ha a Társulás, mint kedvezményezett támogatásban részesült, a kötelező üzemeltetési, fenntartási időtartam le jártának napjáig.*

**35. A Társulási Megállapodás XI/2. pont harmadik bekezdéssel egészül ki az alábbiak szerint:**

*Lényeges kötelezettségszegésnek minősül a Tag részéről a Társulási Megállapodás IV/2. pontja alatt meghatározott tagi kötelezettségek nem teljesítése, fejlesztési-, működési hozzájárulás nem fizetése.*

**36. A Társulási Megállapodás XI/3. pont első és második bekezdése az alábbiak szerint módosul:**

A Társuláshoz *történő* ~~való~~ csatlakozás~~t~~*hoz* a Társulási Tanács *javaslata alapján* ~~hagyja jóvá~~, *a Társulásban résztvevő képviselő-testületek mindegyikének minősített többséggel hozott hozzájáruló határozata alapján kerülhet sor,* kizárólag azon önkormányzatok képviselő-testületei számára, amelyek hulladékgazdálkodással kapcsolatos feladatok közös ellátása érdekében kívánnak csatlakozni, továbbá amely önkormányzatokkal a műszaki kapcsolat már létrejött, illetve az kialakítható, továbbá akik jelen szerződés rendelkezéseit magukra nézve teljes egészében kötelezőnek ismerik el.

A csatlakozási szándék kinyilvánításához a társulni kívánó önkormányzatok képviselő-testületének minősített többséggel, legalább hat hónappal korábban meghozott határozata szükséges, melynek tartalmaznia kell, hogy a testület elfogadja a Társulás céljait *is tartalmazó Társulási Megállapodást*, továbbá a feladatok megvalósításához ráeső költségvetési hozzájárulást biztosítja. A társuláshoz csatlakozni a naptári év első napjával és *július 1. napjával* lehet.

**37. A Társulási Megállapodás XI/3. pont harmadik bekezdés első mondata az alábbiak szerint módosul:**

Tekintettel arra, hogy a Társulás egy integrált hulladékgazdálkodási rendszer létrehozása, valamint az ehhez szükséges gazdasági, pénzügyi és jogi előfeltételeinek biztosítása céljából jött létre, a Társuláshoz csatlakozni szándékozó új tagnak vállalnia kell a hulladékgazdálkodási rendszer létesítését szolgáló pályázati és engedélyezési dokumentációk, valamint a tenderdokumentációk készítésének kezdő évétől~~,~~ ~~azaz 2006. évtől számítottan,~~ az éves működési hozzájárulás összegének visszamenőlegesen történő megfizetését.

**38. A Társulási Megállapodás XI/3. pont negyedik bekezdése hatályát veszti.**

**39. A Társulási Megállapodás XIV. fejezet hatodik bekezdés utolsó mondata az alábbiak szerint módosul:**

Jelen Társulási megállapodásban nem szabályozott kérdésekben elsősorban a *Mötv. és az Áht*. ~~Magyarország helyi önkormányzatairól szóló 2011. évi CLXXXIX. törvény és az államháztartásról szóló 2011. évi CXCV. törvény~~ az irányadó.

**40. A Társulási Megállapodás XIV. fejezet hetedik bekezdése az alábbiak szerint módosul:**

A Társulás a Társulási Megállapodás IV/3. pontjában megfogalmazott *a Társulás tagjai által átruházott feladatokat 2010. április 1. naptól* *látja el.*

**41. A Társulási Megállapodás XIV. fejezet kilendecik bekezdése az alábbiak szerint módosul:**

A fentiek szerint ezen szerződést – a 2. sz. mellékletet képező aláírási íven - Tagok *10* ~~170~~ eredeti példányban jóváhagyólag aláírták. *Az eredeti példányokból 5 példány a munkaszervezeti feladatokat ellátó Polgármesteri Hivatal irattárában, 5 példány a Projekt Iroda irattárában helyezendő el, melyek hivatalos célra felhasználhatók. Mindegyik szervezet 2-2 eredeti példányt köteles az irattárában megőrizni.* *A Társulás tagjai az eredeti példány Társulási Tanács elnöke által hitelesített másolatát őrzik saját irattárukban.*

**42. A Társulási Megállapodás 5.számú melléklete hatályát veszti.**

II. A Képviselő-testület a Társulási Megállapodást az I. pontban foglalt módosítással az előterjesztés 1. számú mellékletében foglaltak szerint egységes szerkezetbe foglalja.

III. A Képviselő-testület felhatalmazza a polgármestert és a jegyzőt a Közép-Duna Vidéke Hulladékgazdálkodási Önkormányzati Társulás – a jelen határozatban rögzítetteknek megfelelő – módosításokkal egységes szerkezetbe foglalt Társulási Megállapodásának aláírására.

Határidő: (a határozat munkaszervezet részére történő megküldésére) 2014. szeptember 5.

Felelős: jegyző (Önkormányzati Iroda)

 Fenyves Péter Dr. Pálla József

 polgármester jegyző